ming030890/wiki-yue-high-quality huggingface dataset:
施明輝

施明輝    (John Smith QC，或譯約翰·史密夫，1938年9月13號—1994年5月12號) 係一位蘇格蘭出身嘅英國政客，1992年官至反對派領袖兼工黨黨魁，但1994年猝死。
佢1970年首次進入議會，做過能源部次長 (1975–1976) 、樞密院廳次長(1976–1978)。佢係加拉漢年代入閣，出任貿易大臣(1978–1979)。喺戴卓爾夫人年代，佢曾經擔任影子財相  (1987–1992)。
1992年國會大選，工黨意外落敗之後，施明輝獲選做工黨領袖，接替敗選嘅金諾克。 雖然佢繼續改革，廢除工會係黨代會嘅表決權，變成黨員一人一票。但黨內少壯派如貝理雅、白高敦、文德森嫌改革太少，覺得施明輝過於保守，淨係利用針對保守黨嘅民怨而無所作為。而施明輝係1994年5月猝逝，令貝理雅嘅崛起再無障礙。

早年
施明輝出生地
施明輝出身蘇格蘭亞皆老郡， 父親係校長。後來入讀格拉斯哥大學，先修歷史，後讀法律。1955年加入工黨。
施氏係大學就參與咗學生會嘅辯論，1962年更贏得辯論大賽。後來呢個辯論大賽，更改名為「施明輝紀念賽」，紀念返佢。
1963年施明輝成為律師，1967年晉身大律師，並為每日記錄報同星期日郵報擔當誹謗訴訟嘅律師幫補家計。

國會議員
施明輝23歲第一次代表工黨參選，係1961年參與東快富選舉嘅補選。1964年佢係正常選舉都挑戰該席，但由於係保守黨盟友統一黨嘅安全議席，施氏兩次參選，結果都係遠遠落後嘅第二。1970年，佢獲選係北蘭拿加議席出選，繼承當地嘅工黨人士，今次終於選贏。  而係1971年10月，佢加入黨內叛變集團，無視黨鞭要求，投票支持加入歐共體。

初入政府
1974年2月，首相威爾遜想任命施明輝為蘇格蘭律政司，但被拒絕，因為施氏唔想被當成毫無實權嘅「法律事務人員」。 10月佢獲任命為能源部助理次長。 1975年12月獲任命為大臣。  威爾遜辭職後，佢支持卡拉漢繼任工黨黨魁 。 卡拉漢拜相後，施明輝獲任命為樞密院廳次長 。 係該大臣任期內佢致力推動權力下放到威爾斯及蘇格蘭嘅方案，獲卡相賞析 。1978年11月，佢獲任命為貿易大臣， 成為最後生閣員，直到卡拉漢內閣倒台。

影子內閣
施明輝自1979年6月起，知道1992年每年都獲選入工黨影子內閣。 最初佢成為影子能源大臣 。 係工黨右派分裂到社會民主黨時，佢繼續留黨，表示自己樂意與工會共存 。
1983年佢成為御用大狀，同年佢個選區改名做「莫蘭東」。1983年選舉，佢以失業為主軸，指保守黨政策破壞工業，工黨政府會增加投資同就業。 雖然工黨全國大敗，但施明輝係自己選區取得超過50%嘅選票。 其後佢獲得影子內閣任命，係擔任影子就業大臣後，1984-87年間擔任影子工貿大臣。

影子財相
工黨係1987年敗選後，新領袖金諾克任命施明輝為影子財相 。 施明輝雖然為人文靜，但攻擊對手時卻可以好犀利。 1989年佢更加係利用財相羅信和首相經濟顧問 Alan Walters 爵士嘅不和，公然係反對黨首席發言時，公開唱恥笑佢地曲調。 同年稍後，羅信及Walters都被迫辭職。

第一次心臟病發
1988年10月9號，施明輝首次心臟病發，入院後係20號出院，但都需要休假三個月。
心臟病發後，施氏銳意減肥，每日堅持只攝取1000卡路里，戒煙以及爬山。直到逝世之前，277個蘇格蘭海拔3000米以上嘅頂峰，佢爬咗108個。佢係1989年1月23號重返國會。

反對黨領袖
1992年工黨依然敗選，黨魁金諾克辭職，施明輝獲選繼任。
雖然係工黨13年連敗，但1992年選舉成績係改善。保守黨係國會嘅多數從102席跌到得21席。工黨係民意調查中一度領先。 分析指施明輝嘅加稅政策，無疑令保守黨攻擊工黨加稅嘅選舉策略得得以成功。
1992年9月，施明輝首次反對黨領袖演辭，就攻擊保守黨政府係黑色星期三嘅表現。當時英國保守黨政府因無力維持英鎊匯率下限而被迫退出歐洲匯率體系。施明輝恥笑馬卓安係「貶值政府嘅貶值首相」。 觀察家認為該事件埋下保守黨係下次選舉大敗嘅禍根，工黨之後歷次補選都取勝。
其後工黨大會上，佢更恥笑財相賴諾民同馬卓安係「英國政壇嘅福祿雙星 」。
1993 年6月嘅一場辯論中，施明輝更加將當年國家障礙賽跑馬出閘不順同酒店鐘落海「歸咎於」馬卓安嘅統治導致「國運不濟」，而保守黨嘅政情，沈悶到「首相你想點」都唔會想收。
雖然施明輝係議會表現，但佢嘅「做多次就贏」嘅保守策略，被黨內少壯派貝理雅同白高敦不滿，覺得會無法洗脫工黨「萬稅主義 tax and spend」嘅負面形象.
雖然選舉策略保守，但施明輝全面引入黨員直選，廢除工會嘅綑綁投票。佢更致力於成立蘇格蘭議會。而係佢病逝前一週，保守黨經歷30年黎地方選舉最大慘敗。1994年5月，工黨更係民意調查中領先保守黨23%。

死亡
施明輝墓碑
1994年5月12號上晝，施明輝係其巴比勤嘅單位突然心臟病發，其妻召喚救護車送院，9點15分係醫院宣告不治。
1994年5月20號，施明輝嘅公祭係愛丁堡嘅教堂舉行，近千人出席。  其後遺體葬入蘇格蘭離島嘅墓地。7月14號係倫敦再一場悼念儀式，超過2000人出席。

工黨後事
工黨總部後改名做「施明輝樓」以紀念施氏。 貝理雅繼任工黨黨魁，最後係1997年勝出大選，成為首相。
施明輝嘅傳記作者 Mark Stuart 指出，施明輝若無猝逝，都會帶領工黨贏得大選，只係保守黨尚有200席，無輸得咁慘。

私生活
施明輝係1967年結婚，其遺孀後被冊封為勳爵。三名女兒當中，一人曾擔任第四台駐華府特派員，另外兩人分別係時裝設計師同律師。
愛，不解釋

愛，不解釋係中國歌手張杰出嘅第九張專輯，喺2013年12月20號發行，並收入9首新歌。《愛，不解釋》呢首歌係由李焯雄填詞，蕭煌奇作曲。張杰憑住呢首歌獲得第4屆MusicRadio音樂之聲全球流行音樂金榜年度點播冠軍、第18屆全球華語榜中榜最佳音樂錄像帶、2013年度中國TOP排行榜年度最佳金曲等獎項。
感化令

感化令（英文：probation order），係指法庭判處犯罪者響一定時間內受到感化主任（俗稱感化官）定期上門評核行為同表現，同警司警誡相似，分別在於感化令係由社工負責，警司警誡係由警司負責。

史
1982年之前，警察監視組負責執行類似感化令嘅刑罰。
1956年，《香港警察監視法例》通過咗，法庭可以對罪犯判守警察監視行為。 皇家香港警務處於是成立咗警察監視組以執行相關法例。1982年之後，監管犯人主要由懲教署負責。

應用範圍
當犯罪者俾人起訴同定罪之後，法官考慮有關情況（例如罪犯嘅品性同對公眾嘅威脅）後，如果嗰個罪行無法律規定固定刑罰，就可以發出感化令，犯罪者唔使接受監禁嘅刑罰。不過，法庭好少會就嚴重罪行判感化令。判感化令嘅同時，法庭唔可以再判處監禁或者社會服務令。

執行
感化期之內，犯罪者可以自由活動，但係要定期見感化主任同接受感化主任嘅指導，又要接受教育或者職業訓練，同埋要遵守感化令嘅規定。
感化主任會向犯罪者提供輔導同小組活動，又會因應犯罪者嘅個人需要，幫佢安排接受由專業人士同非政府機構舉辦嘅計劃，包括戒毒治療、心理服務、尿液測試同其他支援服務。感化主任須要按照法庭指令，定期匯報犯罪者嘅進展，或者就佢未如理想嘅表現寫進度報告。感化主任可以響報告入面向法庭就受犯罪者係唔係適合繼續接受感化令作出建議。感化主任或者犯罪者可以向法庭申請解除感化令，而法庭響修訂感化令嗰陣，唔可以縮短感化期或者將感化期延長超過三年。
如果犯罪者響受感化期間再次犯案，或者違反感化命令嘅條文，法庭會視乎違反條件嘅數量同性質，將犯罪者所犯嘅原罪判以另外的懲罰同加控違反感化令嘅罪名，亦都可能會判處新嘅感化令，取代之前嘅感化令。
感化令嘅期限係一年至三年。如果犯罪者滿14歲，判處感化令要得佢同意。
感動中國年度人物評選

感動中國年度人物評選係中央廣播電視總台新聞中心推出，以中國人物為主題嘅評選活動，以「感動公眾，感動中國」為口號，每年評選一次，每次一般有10名個人同一個群體當選。呢個活動被中國媒體稱為「當代中國人的精神史詩」。
感受野

感受野（粵拼：gam2 sau6 je5；英文：receptive field / sensory space）係指一粒神經細胞可以感受到嘅一柵區域，如果話刺激  喺神經細胞嘅  嘅感受野之內，噉  就可以受到  刺激而射訊號，否則  就唔會受到  刺激。
喺生理學等嘅領域上，感受野一般俾人用嚟描述視覺系統、聽覺系統同埋本體感受啲具體嘅神經系統性質。

視覺
以人類個視覺為例，一𤗲視網膜上高毋同區域啲神經細胞個組織結構係毋同嘅，因此反映到視覺能力上都有毋同側重。譬如黃斑裏便個中央凹，一粒視錐細胞就直接褦到一粒神經節細胞；喺中央凹裏便總共大概有6萬粒視錐細胞同埋對應嘅6萬粒神經節細胞，嚟喺視覺中心達到最細緻嘅分辨能力。相反，喺毋需要咁清晰視覺嘅埞，平均6粒視錐細胞正佮到駁埋一粒神經細胞，噉樣可以減少訊號通路個數量，仲因為神經節細胞可以著更多訊息源激活、所以可以提高週邊區域個動態視覺能力 。

人工神經網絡
卷積層啲神經元（藍色粒）與及連埋嘅感受野（深紅色細方形）
術語「感受野」亦都用喺人工神經網絡領域，好多時跟卷積神經網絡（CNN）有𪐀褦。喺呢種語境當中，感受野定義為輸入裏便某笪區域嘅大細，當中生成相應特徵嘅。基本上，感受野係攞嚟度量某𤗲輸出要素同輸入區域之間關聯嘅，個概念適用於啲本地操作似摺積（convolution）、池化（pooling）之類。喺研究運動相關嘅任務裏便，譬如視頻預測（video prediction）同光流估計（optical flow estimation），要捕獲大幅度運動（2D柵格入便啲像素嘅位移），就要有相應足夠嘅感受野。具體嚟講，感受野大過數據集嘅最大數據流個幅值（magnitude）就算係足夠。當然都有好多方法增大得CNN嘅感受野。
成三維排列嘅CNN層
人工神經網絡個「感受野」容易令人聯想到實際生物神經系統嘅感受野。的確，CNN個架構係特登模仿啲人認爲真實動物大腦係點樣運作嘅。唔似類似多層感知機（MLP）當中每一𤗲每粒神經元都連嗮下一𤗲啲神經元，CNN裏頭啲神經元成三維結構噉排，照顧到唔同神經元相對於原始數據嘅空間關係。由於CNN主要用於電腦視覺領域，所以啲神經元代表嘅數據好多時係圖像。每粒輸入神經元代表緊原始圖像嘅一粒像素，啲輸入神經元就組成第一𤗲。後一𤗲啲神經元都駁到啲輸入神經元嘅連接，但唔似MLP抑或其他傳統神經網絡入便噉駁嗮，而CNN用類似感受野嘅佈局，入便每粒神經元僅衹同前一𤗲（較低𤗲）神經元嘅子集連接。較低𤗲入便一粒神經元個感受野僅衹包含到圖像嘅一部份，而後便𤗲（較高𤗲）一粒神經元嘅感受野組合自低過佢嘅一啲（亦非全部）神經元個感受野。即，較高𤗲啲神經元「睇」得到圖像嘅部份大過較低𤗲嘅。噉樣逐𤗲逐𤗲落去每𤗲都從幅原始圖像度學到愈嚟愈多嘅抽象特徵。戥其他類型嘅神經網絡比較返，噉樣嘅感受野設計俾人認爲係CNN喺識別啲視覺圖樣方面有特別優勢嘅原因之一。
喺一啲研究當中，提出唨「有效感受野」嘅概念，嚟表示喺梯度反向傳播之後啲實際會受影響到嘅感受野；有一啲原因會影響有效感受野佔總嘅理論感受野嘅大細，包括啟動函數嘅選擇等。
感動味蕾美食餐廳100強 - 關西篇

《感動味蕾美食餐廳100強 - 關西篇》（英文：Tastebuds Pamper Top 100 Delicacy Restro）係香港無綫電視嘅遊埠節目，由周奕瑋同王敏奕做主持，喺香港時間2024年7月1號到7月24號逢禮拜一到三22:30到23:05喺翡翠台播。呢個節目會介紹日本關西嘅隱世食店。
感官

感官（粵拼：gam2 gun1；英文：Sense），亦叫感覺，係指通過感官系統（感覺系統）將外界刺激感知嘅途徑。
感官有五種：視覺、聽覺、嗅覺、味覺同觸覺，合稱五感。
巨型豹飛蛾

巨型豹飛蛾（粵拼：geoi6 jing4 paau3 fei1 ngo4；英文：Giant leopard moth；學名：Hypercompe scribonia）係分佈偏及北美洲嘅一個飛蛾物種。呢個物種嘅外形好易認－啲成蟲係兩對翼白色底帶黑色點，身體上就有藍色點；而啲毛蟲就係全身黑鼆鼆多毛、身上有紅色間條嘅。
巨型豹飛蛾喺大細上有相當嘅兩性異形：公嘅巨型豹飛蛾平均有 51 mm 咁長，而乸嘅巨型豹飛蛾嘅就明顯細隻啲，平均得 30 mm 咁長－飛蛾公體型大過飛蛾乸差唔多成倍咁滯。

圖庫
巨型豹飛蛾近睇
巨型豹飛蛾嘅毛蟲身上有紅色間條。
巨型城市

巨型城市（megacity）泛指喺人口、人口密度同面積等方面極之龐大嘅城市，而嚴格嘅定義通常係指人口過 1,000 萬嘅城市。
巨型蜜蜂

巨型蜜蜂（giant honeybee；學名：Apis dorsata）係源自南亞同東南亞嘅一種大隻蜜蜂。
巨堤站

巨堤站係釜山地鐵3號線同東海線嘅一個轉車站，喺韓國釜山廣域市蓮堤區巨堤洞（韓文：거제동）。呢個站名原本係南門口站，2016年嗰陣為咗配合同釜山地鐵3號線銜接轉乘，本咗去第度重新起過，跟住起好之後用咗而家嘅名。

車站結構
兩條路線嘅站體都係2面2線嘅側式月台，3號線月台有月台幕門，呢個站有8個出口。

史
1989年8月16號：南門口站（남문구역）落成啟用。
2005年11月28號：2號線站體開通。
2016年12月30號：東海南部線鐵路複線電氣化工程完工，編入咗東海本線，搬咗去嚟起點站（釜山鎮站）7.9公里遠嘅地方，跟住改咗名做巨堤站，廣域電鐵東海綫亦都開始運行。
巨屎

巨屎（Complex Pile）係美國視覺藝術家Paul McCarthy創作嘅充氣藝術品，高51英尺，長110英尺，喺比利時、瑞士同埋荷蘭展出過。2013年喺香港西九文化區展出，估唔到佢漏氣爆咗。
巨引源

巨引源（英文：Great Attractor）係喺拉尼亞凱亞超星系團中心嘅長蛇-半人馬座超星系團附近嘅引力異常處，一個等同幾萬個銀河系質量嘅引力中心，距離地球1.5億到2.5億光年。
巨型管蟲

巨型管蟲（英文俗名：giant tube worm；學名：Riftia pachyptila）係一種環節動物。佢哋住喺太平洋離海面超過 1 公里深嘅地方。嗰啲地方不見天日，所以佢哋靠吸收海底火山噴出嚟嘅熱能嚟生存。
巨型藍閃蝶

巨型藍閃蝶（Morpho didius）係蛺蝶科閃蝶屬下嘅一種蝴蝶。
巨大機械

巨大機械，全名巨大機械工業股份有限公司，係臺灣臺中一間單車製造公司，1972年開張，以賣捷安特牌子嘅單車而出名，產品賣到世界各地。
悲劇

悲劇（粵拼：bei1 kek6；英文：tragedy）係一種戲劇，喺日常用語入邊泛指內容好悲慘嘅戲劇，包括病、死同其他唔開心嘅慘事，降臨喺主角身上。喺西洋嘅戲劇傳統裡邊，悲劇嘅典型格局係講主角為人性格上有唔少優點，但係就有某一樣大缺憾（悲劇缺憾），佢嘅呢個缺憾誘使佢做出一個錯誤嘅決定，而呢個決定令佢最後永不翻身。
相反題材就叫喜劇。

文學例子
例如莎士比亞嘅《馬克白》同埋《王子復仇記》就係舉世聞名嘅悲劇。
《馬克白》係一齣幾典型嘅悲劇：主角馬克白原本係一位好受敬重嘅將軍（有唔少優點），但係佢個人太有野心（悲劇缺憾），呢個缺憾令佢走去暗殺國王（錯誤嘅決定），跟住隨之而起嘅一連串事件搞到佢悲劇收場。於是成個故仔就道出「人太有野心會招致悲慘下場」噉嘅主題。
亦可以睇吓童話故事《人魚公主》。
悲喜劇

悲喜劇（粵拼：bei1 hei2 kek6，英文：Tragicomedy），係一種同時有悲劇同喜劇成分嘅文學體裁，通常有喜劇式嘅圓滿結局。
患難真情

《患難真情》（英文：True Love）係1962年嘅一部黑白粵語片，由楚原執導，謝賢、南紅領銜主演。

情節
新加坡有錢佬個仔羅大維蒞香港個生意，李安娜對佢好有意思，但係大維就鍾意李家女僕少梅，李家一怒之下炒咗少梅。可惜羅爸爸唔讚成大維同少梅一齊，大維於是離開羅家同少與結婚，兩個人生咗個女小慧，都也安貧樂道。
幾年之後羅爸爸去世，遺囑要大維娶過第二個先可以繼承遺產，大維仍然拒絕。李國成謀住羅家嘅遺產，諗計逼大維娶安娜，少梅唯有好傷心咁離去大維。大維結婚嗰日，少梅有重病，大維不顧一切趕去醫院向少梅懺悔道歉，佢阿哥大文大為感動，願意同細佬分享老豆副身家，等細佬脫貧。
悠長假期

《悠長假期》係一套日本電視劇，由木村拓哉、山口智子主演，1996年首播，講個被逃婚嘅女人同佢前未婚夫個前室友一齊住。
悠木碧

悠木碧 ，係日本嘅一個配音員。

配音作品一覽
呢個表唔完整，歡迎加料。
悦和

悦和醬園（英文：Yuet Wo），公司名叫悦和醬園有限公司，係香港製造嘅品牌老字號，屬於香港品牌產品，由廣東佛山龐氏宗親兄弟，1945年喺香港創業，1930年代喺佛山市做先，因為國共內戰從佛山到香港落地生根。1973年醬園搬到上水古洞。
2018年政府展開新界東北發展計劃，悦和醬園廠房用地預計喺2024年畀當局收地，雖然悦和醬園一路搵緊地方搬，但暫時未搵到啱嘅。
悲劇英雄

悲劇英雄（tragic hero）喺戲劇上係指一齣悲劇嘅主角。悲劇英雄嘅概念源自古希臘嘅戲劇藝術。
悲嘆河

悲嘆河（英文：Cocytus，讀音似粵拼：kou6 saai1 tat4s），或者譯悲嘆湖，係一笪傳說中嘅地方，最先出現喺希臘神話裏面。
喺歷史上，悲嘆河嘅形象出現過顯著變化，例如 14 世紀天主教作品《神曲》所描繪嘅 cocytus 同希臘神話入面嘅 cocytus 有相當大嘅差異－希臘神話入面嘅 cocytus 係一條河（呢度譯做悲嘆河），而喺《神曲》入面嘅 cocytus 係一個湖（呢度譯做悲嘆湖）。

個名點嚟
悲嘆河個名嚟自古希臘文：Κωκυτός（羅馬字：kōkūtós），即係古希臘文「悲嘆」噉解。

希臘神話
内文：冥界 (希臘神話)
喺希臘神話入面，悲嘆河係冥界嘅其中一條河，亦係圍繞住死神哈帝斯（Hades）身處之地嘅五大河之一。

神曲
内文：神曲
著名 14 世紀詩歌《神曲》（Divine Comedy）入面講到當時天主教想像中嘅地獄。神曲描繪嘅地獄分九層，最底第九層嘅係「冰之地獄」悲嘆湖－根據神曲嘅描述，悲嘆湖係一個結嗮冰嘅大湖，專門用嚟懲罰叛徒嘅；路西法（Lucifer；因為謀反而畀上帝逐出天國嘅前天使）身處喺悲嘆湖正中央，下半身畀冰封實嗮，佢嘅三個口其中一個就咬住猶大（出賣耶穌嗰位門徒），同時路西法係噉喺度拍佢對翼，產生極凍嘅風令佢同佢身邊嘅叛徒更加凍。
攝氏零度

攝氏零度係攝氏溫標上嘅0度，符號0℃，即係響渠響到攝氏-1度同埋+1度之間，係水嘅凝固點（又叫做：冰點）。相對於華氏溫標上嘅32度同埋開氏溫標上嘅273.15度。
攝爾修斯

攝爾修斯（瑞典文：Anders Celsius，1701年11月27號—1744年4月25號），係瑞典天文學家，攝氏溫標就係用佢個名。
攝氏

攝氏係一個表示溫度嘅系統，而攝氏度（符號 °C）就係用來表示攝氏比例裏面嘅其中一個距離，係一個度量衡。呢個度量衡可以用來表達一個確實嘅溫度，亦都可以表示兩個溫度之間嘅距離。攝氏呢個名係取自瑞典科學家安德斯攝爾修斯（Anders Celsius，1701年-1744年）嘅姓氏。攝爾修斯喺佢死之前兩年發明咗呢個度量衡。
1954年之前，攝氏零度同一百度分別定義咗做喺一個大氣壓力之下冰嘅熔點同埋水嘅沸點。呢個定義，而家嘅學校都重教緊。不過，1954年之後，國際協定將攝氏系統重新定義。絕對零度係 −273.15 °C，水嘅三相點就係 0.01 °C。呢度嘅水要指定係維也納標準海水（Vienna Standard Mean Ocean Water）。呢個定義將攝氏度同開爾文溫標呢個國際單位制基本單位直接連埋一齊，兩者嘅距離比例係一比一，每一點都相差273.15個單位。例如絕對零度，即係一個物質完全冇熱能嘅情況，係 −273.15 °C 同埋 0 K。
攝津國

攝津國係古代日本嘅一個令制國，屬畿內地區，位置約莫係家下大阪府北部到兵庫縣東南部。
攝太歲

攝太歲，有指正字係楔太歲，係唐人傳統習俗，因為每年太歲都會同一啲生肖（譬如嗰年嘅生肖）相沖，即係犯太歲，所以就要搵方法去化解，而呢種方法就係攝太歲。「楔」一作誤字「攝」。
楔太歲通常都會去廟做，如果唔方便亦可以響屋企拜太歲。各間廟楔太歲都有唔同方法，簡單嘅只係將「太歲表」放入收集箱就得，複雜嘅要準備「太歲衣」嘅衣紙去燒衣，上面要寫自己名同八字，又要帶生果祭品，廟入面嘅太歲神都要逐個拜。
攝家

攝家（日文：摂家，せっけSekke）係日本公家嘅一種，同時係公家之中最高級嗰個，響鐮倉幕府時代成立，成員有近衛家、九條家、二條家、鷹司家同埋一條家，而佢哋全部都由係藤原北家分支出嚟嘅。由於舊日本規定大納言、右大臣、左大臣、攝政、關白同埋太政大臣呢六個最高官位要由呢五家嘅人做，所以佢哋又叫五攝家、攝關家同埋執柄家。
日本史上所有關白（關白係舊日本最高級嘅官位，同佢同級嘅有攝政，兩者合稱叫「攝關」）大部份都係由攝家嘅人出任，而唔係攝家出嚟嘅就係豐臣秀吉同埋佢嘅庶大仔秀次。

早期
藤原北家成員良房個女明子嫁咗畀文德天皇，生咗大仔惟仁（即後嚟嘅清和天皇），而文德天皇個阿媽正正就係良房個同父異母家姐順子，咁良房就係天皇嘅外戚，所以佢靠住天皇，順利升做攝政。由外戚做攝政，響當時日本係新鮮事。良房開咗先例，但變相就令最高嗰六個官位就由天皇外戚控制嗮。之後藤原北家另一成員道長有三個外孫都係天皇（後一條天皇、後朱雀天皇、後冷泉天皇），令到佢響朝廷好有勢力。佢後嚟做咗攝政，而佢死後就將攝政一位傳畀大仔賴通，久而久之最高官位就變成只可以由藤原北家成員、兼且係道長嘅後人先至做得。
後嚟響太上天皇底下，有咗院政呢個職位，所以攝政一位先至短暫唔再由藤原北家出任。
平安時代尾，藤原忠通庶大仔基實另起陽明家，本身佢係要繼承攝政一位，但係佢早死，而佢個仔基通嗰時又細個，就由基實個細佬基房繼承呢個位，咁就搞到分裂，分閞咗近衛家同埋松殿家兩支。之後發生戰亂，近衛家同松殿家地位下降，基房同基通失勢，同時之間當時個關白兼實另起攝家九條家，成功搶走攝政一位。但係之後攝政一位一直都傳得唔穩定。
後嚟，兼平由近衛家分家，另起攝家鷹司家。之後又分出一條家同埋二條家。1252年，鷹司兼平就任關白，廿年後發生政變，由九條家嘅忠家繼任關白，而忠家制定咗一條體制，就係「五攝家體制」，其中規定最高官位要由五家嘅人出任。

中期
後嚟江戶幕府成立，之後就制定咗禁中並公家諸法度，規定關白同攝政要經幕府審過先。之後幕府規定當一個家族當主冇仔嗰陣，可以從屋企人或者皇室嗰邊契一個仔返嚟，但就唔可以亂契。
另外，以前嘅天皇就一定要娶公家嘅女仔做老婆，但江戶幕府就批准天皇可以娶官員嘅女，唔一定要公家出嚟嘅，但前提就係天皇嘅正室一定要係公家出身。
江戶時代尾，一度絕家嘅松殿家迎嚟道基而再興，而幕府將軍德川家光想將松殿家都列入攝家，話嗮松殿家都係道長嘅後人。無奈道基早死，又冇仔，所以計劃就不了了之。
江戶初期經濟好，所以攞到嘅俸錄特別多，分別係九條家3000石、近衛家2860石、一條家2044石、二條家1708石、鷹司家1500石；而後尾九條家一部份俸錄被幕府瓜分，加上經濟又轉差，所以就變成近衛家2862.8石、九條家同一條家2044石、二條家1708.8石、鷹司家就1500石。

明治維新之後
爆發明治維新之後，明治天皇規定實行新制度，將全部家都封為華族，而五攝家都係公爵。後嚟攝政同關白都畀天皇廢除，所以攝家又畀人叫做「舊攝家」。
另外，明治維新之後唔再限制一定要從屋企人或者皇室嗰到契一個仔，而係可以任何華族都契得。

1947年之後
1947年，響駐日盟軍總司令指示底下，華族制度畀人廢除，即係話華族冇嗮官位。雖然五攝家保住咗銜頭，但官位同俸錄都冇嗮。同年新皇室典範實施，入面話攝家唔使再一定要同華族式皇室成員結婚，可以自由婚姻。
五攝家現任當主分別係：近衛忠煇（近衛家）、九條道成（九條家）、一條實昭（一條家）、二條基敬（二條家）同埋鷹司尚武（鷹司家）。

關係
其實五攝家全部都係藤原北家嘅後人，而仲有另一個同樣都係由藤原北家分支出嚟嘅係松殿家，不過松殿家一早已經絕咗家（江戶時代尾迎嚟道基而再興，收尾道基早死，又冇仔，所以再次絕家），所以就冇將松殿家納入為攝家之一。
藤原忠通藤原北家當主
                  
近衛基實近衛家初代當主九條兼實九條家初代當主
         
近衛基通近衛家第二代當主九條良經九條家第二代當主
           
近衛家實近衛家第三代當主九條道家九條家第三代當主
                                              
近衛兼經近衛家第四代當主鷹司兼平鷹司家初代當主九條道實九條家第四代當主二條良實二條家初代當主一條實經一條家初代當主
                          
近衛家系鷹司家系九條家系二條家系一條家系
攝影師

攝影師係指所有從事相機攝影以及影像紀錄工作嘅人。以全職、兼職者牟取報酬有別於業餘玩家，純為興趣者就叫做攝影玩家。
依據拍攝機器嘅唔同，一般可區分為平面攝影同影像攝影兩種攝影師。
攝影機

攝影機（英文：video camera）係種記錄視像嘅架生，初頭用喺電視節目製作，之後逐漸普及化。
廣瀨有紀

廣瀨有紀 ，係日本嘅一個女藝人同埋配音員。
廣瀨治

廣瀨治（1965年6月6號—）係日本足球員，司職中場，效力過浦和紅鑽。
廣瀨健太

廣瀨健太（1992年6月26號—）係日本足球員，司職後衞，效力栃木SC。
廣瀨正志

廣瀨正志 ，係日本嘅一個男配音員。

配音作品一覽
呢個表唔完整，歡迎加料。
廣瀨智靖

廣瀨智靖（1989年9月11號—）係日本足球員，司職中場，效力過山形山神，及德島漩渦。
廣瀨浩二

廣瀨浩二（1984年3月13號—）係日本足球員，司職前鋒，效力栃木SC。
廣瀨世華

廣瀨世華 ，係日本嘅一個女藝人同埋配音員。
廣瀨愛麗絲

廣瀨愛麗絲（1994年12月11號—）係日本一個女演員。

拍過嘅作品一覽
呢個表唔完整，歡迎加料。
忻城

忻城係中國廣西來賓一縣，面積2541平方公里，人口40萬。
忻府

忻府區係中國山西忻州一個市轄區，總面積1954平方公里，人口51萬。
念力

念力（telekinesis）指一種想像中嘅超能力，指個用者可以齋靠諗嘢嚟令物件移動。
忽得

忽得，又寫成弗得，學名甲喹酮（英文名：Methaqualone, Norminox），係一種中樞神經抑制劑，又叫做白板、糖仔、MX，係常被濫用嘅藥物之一，佢嘅副作用包括意識障礙、暈眩、運動失調、嗜睡、迷糊、視覺障礙、呼吸抑制等。
不過合成嘅忽得多數係啡或黑或黑粒狀粉劑，有啲係米黃嘅粉劑。而非法生產嘅產品個樣重有似藥丸、粉、藥片噉。

文化
粵語入面，忽得亦做咗毒品嘅代表，吸咗毒嘅後生仔會畀人叫做「忽得仔」、「忽得妹」。言行瘋癲嘅人可以用「忽忽地」／「忽嘅」嚟形容。
另外粵語重有俗語：「得就得，唔得就食忽得」，代表豁出去咁解。
忽必烈

忽必烈（蒙古話：Хубилай хаан，1215年9月23號—1294年2月18號），全名孛爾只斤忽必烈或者奇渥溫忽必烈，廟號元世祖，係元朝嘅第一個皇帝。
佢係成吉思汗個孫，阿爸係元睿宗。忽必烈專門負責南攻。喺佢治理底下，曾經引進咗一啲漢族人管黃河一帶地方，好似劉秉忠、許衡、姚樞等等。
1259年，忽必烈阿哥、大汗蒙哥（元憲宗）過身。1260年，忽必烈自立做大汗。忽必烈細佬阿里不哥亦都畀人擁立做大汗。兩兄弟爆發內戰，最終阿里不哥喺1264年向忽必烈投降。
1260年，忽必烈封八思巴做國師。
1264年忽必烈做咗皇帝，將首都定喺大都（今日北京）。但四大汗國其中三個，都唔妥忽必烈，決定自己搞獨立。於是忽必烈實際管到嘅，就只有中原同蒙古一帶。
1271年，將國號改做「大元」。
1279年忽必烈滅咗南宋。之後佢繼續攻向海外，試過三次打日本都衰咗。打真臘（今日柬埔寨）最後只可以派使講和。
忽必烈臨老病痛多多，最後喺1294年病死喺宮入面。之後由佢個孫元成宗鐵穆耳繼位。
忽然1周

《忽然1周》（英文：Sudden Weekly）係香港壹傳媒旗下嘅娛樂消閒雜誌，1995年8月6號創刊，初頭隨《蘋果日報》免費附送，之後拆開獨立發售。2002年1月開始，集團另一雜誌《飲食男女》被合併到《忽然1周》一齊賣，2006年開始再附送多一本《me!》。到2015年7月，壹傳媒宣佈《忽然1周》最後一期會喺8月7號出版，之後就停刊。
忽然心動

《忽然心動》（英文：Love Suddenly）係2022年上畫嘅港產片，由江𤒹生、吳千語、栢天男、蘇皓兒、馬志威、湯洛雯、白只同陳欣妍主演，麥浩邦執導。
套戲原定係2021年賀歲片，但受疫情影響未能如期公映，安排改成2022年賀歲片，但再一次受疫情影響而第二度延期，終安排喺11月17號公映。
忽米

忽米（廣東地區讀fat1 mai1，香港讀fat1 mai5；符號：cmm；英式英文：centimillimetre；美式英文：centimillimeter；法文：centimillimètre）；喺工業範圍入面成日講佢係絲（si1）；佢係一個長度單位，係1米嘅十萬分之一。
忽米成日用喺工業範圍入面。而家凈係得法語區啲人先至用佢，其他地區基本上都冇人用。
東方華爾街

《東方華爾街》（前名︰《香港華爾街》；英文：Trading Floor）係福斯傳媒集團同企鵝影視聯合出品拍攝製作嘅香港迷你電視劇，全劇總共5集，由劉德華監製，黃國強執導，吳鎮宇、張孝全、余男、廖啟智、張可頤、譚耀文、陳家樂、蔡潔、廖子妤主演。
套劇喺2018年5月24號喺福斯旗下嘅衛視電影台首播。viuTV已經買咗香港免費電視播映權，安排喺2018年12月9號到2019年1月6號逢禮拜日晚21:30－22:30播。
東方衛視

（英文：Dragon Television，2003年10月23號前係上海衛視）係上海文化廣播影視集團旗下嘅一個省級衛星電視頻道，係依家中國大陸嘅衛星電視頻道之一。東方衛視嘅信號覆蓋中國大陸大部分省市同澳門特區，同時東方衛視國際頻道喺北美、日本、澳洲、歐洲同澳門等國家同地區落地，2009年9月28號起該頻道標高清同播；因東方衛視紅圓內星嘅臺標似一個熟咗嘅帶葉番茄，所以被一啲觀眾笑做「番茄台」。2018年12月31號起該頻道台標（台徽）顏色微調，拎走咗暗紅色台標，加咗鮮紅色台標。
2016年5月25號凌晨1點開始，東方衛視（國內版）標清節目由原來嘅信箱或左右切邊改做16:9擠壓全屏播出（台標保留4:3尺寸），到依家東方衛視開始步入寬屏時代。同樣國際版雖然重係4:3播出，但同國內版同步新聞節目都開始擠壓播出。2016年5月28號，東方衛視新聞節目包裝改版，完咗切邊時代。2016年7月19號，東方衛視（國內版）標清頻道台標改做16:9尺寸，同高清頻道一樣，剩係通過屏幕右上角嘅高清字樣做區別。

懷疑封殺香港填詞人林夕
喺《夢圓東方2020東方衛視跨年盛典》，藝人王凱揀唱由香港填詞人林夕填詞嘅張國榮歌《我》，但螢光幕打出嘅歌曲資料，作詞人一欄就變咗做「佚名」，林夕個名就被消失。呢個做法被懷疑同林夕支持香港反逃犯條例修訂運動有關。
東方蜜蜂

東方蜜蜂（英文：eastern honey bee；學名：Apis cerana）係源自東亞同南亞嘅一個蜜蜂品種。自然分布範圍西至巴基斯坦、東至台灣同日本、東北至雙城子、西北至青海同甘肅、南至印度尼西亞同巴布亞新畿內亞，包括成個南亞、東南亞同東亞，近幾年更擴展到澳洲北部，日本某啲島嶼亦都有再引入計畫。

概論
東方蜜蜂遺傳上同西方蜜蜂（Apis mellifera）好接近。東方蜜蜂會食花粉、花蜜同蜜糖，外形特點係啲成蟲嘅身體黑色有黃間條，而行為上興喺一啲狹窄嘅窿窿罅罅地方起啲得一個細入口嘅竇（所以可以擺喺盒入面養），用意似乎在於防衛第啲竇嘅蜜蜂侵襲。
東亞地區（包括粵港澳在內）傳統養起蜜蜂上嚟都係興養東方蜜蜂嘅，不過由廿世紀開始，東方蜜蜂就有因為人類活動而傳咗去第啲地區，好似係澳洲噉。
東方賓館

東方賓館 (廣州)：喺廣東省廣州市嘅一間五星級賓館，英文係LN DONGFANG HOTEL。
東方賓館 (成都)：喺四川省成都市嘅一間三星級賓館，英文係EAST HOTEL。
東方計劃

東方計劃（俄文：Восток；英文：Vostok programme），係由前蘇聯嘅太空計劃，1961年發射東方一號太空船，成功送太空人加加林上太空，之後到1963年有多五次載人飛行任務。
張明傑

張明傑，香港親中派政治人物兼科技創新界人士。

選舉經歷
喺2021年9月，佢經指定團體提名(粵港澳大灣區院士聯盟)成為香港特别行政區選舉委員會科技創新界當然委員。
張文采

張文采 （英文：Wendy Cheung Man Tsoi，1985年5月16號—）係香港無綫電視嘅新聞從業員，2009年8月加入無綫電視，2019年11月離職前做緊無綫新聞台副總主播，間中會報吓天氣。

簡歷
張文采喺2008年正式入行，加入亞洲電視做粵語新聞記者同主播，2009年7月辭工，同年8月過檔無綫電視。
張文釗

張文釗（粵拼：zoeng1 man4 ciu1；簡化字：张文钊；1987年5月28號—）係中國男足球員，遼寧鞍山人，司職前鋒或邊鋒，效力過廣州恆大淘寶等等球隊。

生平
張文釗喺1987年5月28號喺四川德陽中江縣出世，細個時開始練足球，14歲時俾中國足球冬令營選拔賽入面，俾深圳平安保險三隊揀到正而開始足球生涯。2005年甚至跳級到「08之星」隊，2006年升入深圳上清飲一隊而開始佢嘅足球生涯第一步，同年5月同9月，分別踢咗土倫盃同去咗國際米蘭隊試腳。2009年初俾深圳隊挂牌，賣到長春亞泰隊踢咗4年波，期間因為表現得好出色而喺2011年入選咗中國國家隊。2014年轉會到山東魯能泰山隊踢波。喺山東踢咗2年半之後，由於山東隊喺2016賽季中葉排包尾，加上教練唔睇啱佢，所以嗰年7月7號轉咗去廣州恆大淘寶隊踢波。
張旭紅

張旭紅，香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
張春暉

張春暉（Zhang Chunhui，廣州出世，1983年3月14號—）係前流浪-晨曦足球隊門將，以前入選過最佳足球明星。
2007年12月19號夜晚，佢幫死黨爭女，拳打腳踢對方少女男友，令對方重傷。張春暉當場被捕，東區裁判法院主任裁判官鄧立秦話張春暉野蠻可恥，事件毛骨悚然，令對方幾個月未曾身心康復，證據確鑿所以判張春暉一條嚴重傷害他人身體罪，坐8個月監。
張春暉嘅老世係羅傑承，佢話會等佢出嚟，兼幫佢安家。
2013年度球季轉投南華足球隊。
2018年夏天，張春暉加盟港超聯球會香港飛馬。
2019年11月5號，香港飛馬以紀律問題炒張春暉。
張文順

張文順（1938年10月17號—2009年2月16號），中國相聲演員，中國相聲21世紀復興其中一個重要人物，德雲社創始人之一。

生平
北京市曲藝團第一科學員，師承佟大方先生。復跟住架冬瓜先生學習滑稽大鼓。退休後同郭德綱搭檔表演傳統相聲，重同郭德綱、李菁一齊發起創建北京德雲相聲藝術研習社，之後改名做北京德雲社。德雲社早期好多相聲作品都得益喺佢嘅挖掘同整理。
張文順因患癌，醫治無效，喺2009年2月16號5點25分喺北京市中醫院去世，享年71歲。

評價
郭德綱：「張先生是德雲社的創始人，沒有他就不會有德雲社。那時候如果不是張先生的幫忙，我會非常非常難……十多年來，老先生不遺余力地為德雲社，他是一個最聰明的人。」
張文順嘅契仔高峰：「他是一個平和謙恭的人，也是一個聰明的人，沒有任何的老人架子，和德雲社所有人關系都不錯，這就是為什麼他的去世會讓全社的人動容。」
張春橋

張春橋（簡化字：张春桥；1917年2月1號—2005年4月21號）係中國政治人，亦係中國共產黨四人幫成員之一，鄉下山東鉅野。
收據

收據（粵讀：sau¹ geoi³）係人客畀咗錢買嘢憑據，係單嘅一種。收據分機印單同手寫單兩種。機印單通常由電腦記錄交易，而手寫單通常會有過底紙，作為會計入賬根據。嚮實施消費稅或者增值稅嘅國，收據就係用嚟管納稅。
收據重可以管出納唔好穿櫃桶底。收銀員問顧客要唔要收條，唔要收條即係冇收錢記錄，內部審計都唔知鋪頭有冇收過錢，收銀收埋入自己袋都有可能。
客人要收據係因為要攞返公司報銷，或者售後服務保用証登記根據。收條可以証明交易真有其事，相反就即係「行使假文件」。
收據單上面一定有個發單人全名、印章或者簽名、收咗幾多錢、為乜畀錢、畀錢日期，同埋收條流水編號。而有啲零售用嘅收條係冇客人個名，因為涉及私隱權。
嚮好多電子交易上面，例如香港嘅八達通畀車錢通常係冇收條，靠個「信」字。
收購

喺商業上，收購（takeover）係指買起一間公司嘅舉動。
收視率

收視率（英文：Audience measurement）係市場學研究嘅一種，通常以巴仙計算，佢主要係用於統計究竟有幾多人收睇電視節目。譬如一個電視台製作嘅節目越多人睇，呢個時段嘅廣告價錢就好高；如果一個節目收視好低，就要考慮停播，又或者轉去其他時段播。

香港嘅收視率
香港嘅收視率係用「收視點」去計，一個「收視點」代表香港1%可以睇到電視嘅人口，每年更新。而收視率嘅統計係由電視台委託市場調查公司去搞，抽樣喺住所度安裝「收視記錄儀」，收集住所入面嘅人睇電視嘅習慣。2018年開始，香港嘅收視調查機構係中國廣視索福瑞媒介研究（CSM），抽樣1,000個住戶去推算收視。
香港嘅收視數字一般只係畀電視台同有訂閱收視調查嘅廣告商參考，未有向公眾公開所有節目嘅收視數字。無綫電視多年以嚟會主動公佈翡翠台喺黃金時段一部份節目嘅收視。由2021年5月31號開始，無綫電視主動公佈自己翡翠台連同主要競爭對手ViuTV、香港開電視喺黃金時段（18:00-23:00）所有節目嘅收視數字（頭一個週期係2021年5月24-30號），坊間習慣叫做「三台收視報告」。但係呢種做法只係維持咗一年多啲，2022年7月25號無綫電視宣佈唔再提供有關報告（最尾一個週期係2022年7月11-17號），只會公佈翡翠台個別節目嘅收視。
收國

收國係大金皇帝完顏阿骨打嘅第一個年號，相當於公元1115年到1116年，前後總共2年。
收規華

《收規華》（英文：Momentary Lapse Of Reason，前名《逆戰塘西》，巡禮名《收規華的良心》），係香港無綫電視製作嘅懷舊電視劇，由楊怡、張繼聰同林夏薇領銜主演，監製張乾文。呢套劇用收規差人做主題。
收復失地運動

收復失地運動（Reconquista）係西歐伊比利亞半島一場運動，由718年持續到1492年，基督教政權逐漸贏返之前輸畀伊斯蘭政權嘅國土。
收濕藥料

收濕藥料（英文Astringent或adstringent）係種化學嘢，可以令身組織收縮，通常係外用藥。例如calamine lotion同witch hazel。

字
英文astringent由拉丁文adstringere而來，係綁得快嘅意思。

料
丹寧酸都係收濕藥料
收濕藥料通常係乾身而「那」口，因為有丹寧（tannin）。丹寧改變口水蛋白，搞好個口有沙紙咁嘅感覺。收濕藥料好多哺乳動物都怕怕，唔多食有丹寧嘅生果。之不過雀就無咁嘅問題，可以食呢啲生果。咁可能因為天擇，有呢種特質嘅草木品種，雀會比哺乳動物，帶得遠啲，先將種連屎屙返出來。
收濕藥料見於紅酒同茶。有啲提子初初釀出來嘅紅酒，會有啲收濕藥料。
收濕藥料易見嘅有白礬、燕麥、超凍水等等。

藥效
收濕藥料會令到黏膜或外露組織收縮，可以用佢來驗血清或者黏膜分泌。佢亦可以舒援皮乾皮硬。油性皮嘅人，可以用收濕藥料治暗瘡。。
收買佬

收買佬係種向街坊收購舊電器或者其他爛銅爛鐵嘅職業，經過修理後再賣返出去賺錢。
徐四民

徐四民，GBM（1914年7月3號—2007年9月9號），緬甸華僑，《鏡報》月刊創辦人，第一屆全國人民代表大會代表，第一至第七屆全國政協委員，第八、九屆全國政協常委。2007年9月9號喺香港瑪麗醫院病死。向來講嘢直接，有「徐大炮」嘅花名。晚年佢講唔少惹火[未記出處或冇根據]嘅嘢，嚇親兼且激嬲唔少人。

家庭
徐小英係佢個女。
徐太志

徐太志，係大韓民國嘅一個男藝人同埋歌手。
徐嘉蔚

徐嘉蔚（英文：Emiko Tsui；2001年9月30號—）係香港獨立唱作女歌手，2021年正式出道。佢2021年參加ViuTV《全民造星IV》入圍60強後止步。
徐天佑

徐天佑（英文：Chui Tien You；1983年5月16號—；原名徐文健），係香港男歌手同演員，同黃又南組成二人組合Shine。佢亦拍過唔少電影。

演出
呢個表唔完整，歡迎加料。
徐國勇

徐國勇（1958年6月7號—）係台灣政治人物，民進黨成員，做過中華民國內政部長、立法委員。

家庭
佢個女徐慧娟亦喺民進黨入面一啲團隊工作。徐慧娟雖然保持低調，無刻意同人講佢老豆係邊個，所以之前關係未被公開。但因為國民黨徐巧芯喺2022年地方選舉期間，公開民進黨台北市長參選人陳時中競辦通訊錄，揭露咗呢段父女關係，當時引起社會一啲討論。

支持基進吳欣岱分裂民進黨
喺第11屆中華民國立法委員選舉，身為民進黨成員嘅徐國勇，連同黨友姚文智、王必勝喺臺北市第四選舉區未有支持民進黨嘅代表，競逐連任嘅高嘉瑜，而係支持基進吳欣岱搶奪高嘉瑜嘅席位，做法令民進黨綠營分裂，引起外間一啲討論。
徐培添

徐培添（—1911年）係黃花崗七十二烈士之一，祖籍廣東花縣。
昌邑區

昌邑區係中國吉林吉林市一個區，總面積857平方公里，人口59萬。
昌邑

昌邑係中國山東濰坊一個縣級市，總面積1628平方公里，人口58萬。
昌華苑

昌華苑（粵拼：coeng1 waa4 jyun2）係中國廣東廣州嘅地名，喺荔灣區，北從多寶路開始，一直向南去到黃沙大道。
佢有比較典型嘅廣州西關民俗風情而出名。

典故
條街相傳大唐尾到五代十國南漢後主——劉長負責起，喺夏天蟬響荔枝結果時，劉長揀咗西關一帶大搞「紅雲宴」。直到大元時期，昌華苑被闢成「御果園」。後嚟有好多粵劇名伶都住響呢度，重起咗一大批中西結合嘅別墅。
昌華街

昌華街（英文：Cheung Wah Street），係香港九龍長沙灣嘅一條馬路，由保安道開始，去到長沙灣道。
昌迪加爾

昌迪加爾（旁遮普語：ਚੰਡੀਗੜ੍ਹ，印地文：चंडीगढ़，英文：Chandigarh，Template:IPA-all）同時兼任旁遮普邦同埋哈里亞納邦兩個邦嘅首府，但係又唔屬於嗰兩個邦嘅任何一個，而係作為印度嘅一個聯邦屬地由中央政府直接管轄。昌迪加爾係一座規劃城市，市內街道係方格嘅形狀。
昌道

昌道（韓文：창도군／昌道郡 Changdo gun */?）係朝鮮民主主義人民共和國江原道嘅一個郡。
昌華廬

昌華廬（粵拼：coeng1 waa4 lou4）係中國廣東廣州嘅民國建築，位置喺荔灣區昌華苑昌華橫街16號。佢係五代十國時期，南漢國皇帝——劉長喺唐荔園舊址起嘅屋苑。而家屬廣州市歷史建築。
昌華街道

昌華街道係中國廣州市荔灣區下屬的一個街道辦事處。喺荔灣區中部，東起龍津西路、恩甯路，西臨珠江邊，南接蓬萊路，北達中山八路。轄區總面積1.65平方公里，下轄7個社區居委會，常住人口3.2萬人。

參考資料
〈主要單位及各行政街服務機構〉。荔灣區政府網站。喺2009-06-22搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
戛弗章

戛弗章係伊斯蘭教典籍《可蘭經》入面嘅第50章（蘇拉）。
戚氏

戚係唐人姓氏，喺《百家姓》裏頭排第33位。

名人
戚繼光：大明抗倭將領
戚其義：無綫電視前劇集監製
呢篇戚氏係同姓氏有關嘅楔位文章，重未寫完嘅。麻煩你幫手充實佢。
戚繼光

戚繼光（1528年11月12號—1588年1月17號），係明代嘉靖到萬曆年間名將，出名幫福建、廣東沿海打倭寇。佢死後30年，大明朝廷追加謚號做「武毅」，世稱「戚武毅」。
戚美珍

戚美珍（Jaime Chik，1962年1月5號—），係香港女演員，1981年出道，做過無綫電視同亞洲電視藝員。佢老公係演員苗僑偉。
戟絨

戟絨，又叫戟絨布、絨布，係種布料，將纖維壓實整成，通常用嚟整毡。
戚烈雲

戚烈雲（1934年6月16號—）係游水運動員。佢喺香港出世，祖籍廣東台山。佢試過代表中華人民共和國參賽。
慈幼英文學校

慈幼英文學校（Salesian English School）響香港筲箕灣嘅柴灣道，最早由羅馬天主教會鮑思高慈幼會喺1950年創辦，1959年又增設中學部，並由當時嘅香港總督柏立基爵士主持咗學校嘅開幕典禮。而家有男校，私立嘅小學部同埋畀津貼嘅中學部。
維基同享有多媒體嘅嘢：慈幼英文學校
慈恩學校

慈恩學校（英文：Chi Yun School）係香港一間嚴重智障特殊學校，位於九龍土瓜灣浙江街13號。

學校設施
課室、言語治療室、物理治療室、職業治療室、社工室、護理室、視藝室、圖書館、多感官功能室、跳舞室、禮堂、操場、音樂室、休閒室、家長資源室、會見室、宿生寢室。

小學同初中
中國語文、數學、常識、生活技能、體育、視覺藝術、音樂、興趣小組活動。

高中
核心科目：中國語文、數學、常識、通識教育/獨立生活
選修科目：體育、視覺藝術、音樂
其他學習經歷：體育、視覺藝術、音樂、離校前準備課程。
慈悲

慈悲，係佛教嘅術語，係慈同悲兩個字夾埋嘅合稱，係佛教基本教義之一，亦係四無量心嘅基礎。大乘佛教中，菩薩係追求慈悲同智慧為最高目標。

概論
慈悲係一個複合詞，由四無量心中嘅慈同悲合成。呢兩個字意思相近，經常係擺埋一齊用，其本性質都係無瞋，但係作用唔同。龍樹認為，慈為與樂，悲為拔苦。
慈氏國際基金會

慈氏國際基金會（英文：Leonard Cheshire Foundation International，英國當地叫 Leonard Cheshire Disability）係總部設喺英國嘅慈善團體，1948年由Leonard Cheshire創辦。
慈氏國際基金會喺香港開辦嘅設備包括舂磡角慈氏護養院（1961年開辦）同沙田慈氏護養院（1991年開辦）。
新義州

新義州係北韓平安北道一市，亦係佢嘅首府。
新義州原本只係條喺朝鮮西北部平安北道嘅村仔，1910年開闢做河港。1924年，入侵朝鮮嘅大日本帝國殖民統治者，為咗方便用鐵路掠中國東北部嘅資源，將平安北道嘅行政中心由義州搬到呢條村，改名做新義州，呢度就開始發展得好快。
2002年9月12號，北韓政府將新義州嘅一部分，分拆出新義州特別行政區。
新翅下綱

新翅下綱（Neoptera）係一個下網嘅昆蟲，特徵係有翼而且能夠將自己嘅翼摺起收埋喺腹部上面（相對於古翅下綱）。出名嘅新翅下綱昆蟲有蜜蜂、蝴蝶同各種嘅甲蟲等。
新羅斯斯克

新羅斯斯克（俄文：Новороссийск，拉丁化：Novorossiysk），國語譯新羅西斯克，係個喺俄羅斯南部克拉斯諾達爾邊疆區嘅港口城市，人口27萬[咩時候？]。
新聞

新聞，係以報紙、電視、廣播節目或者互聯網嘅形式對最新事件進行嘅報道同埋傳播。涵蓋範圍包括地方、全國以及全世界。新聞報道有佢自己特定嘅寫作格式。大多數新聞都係由記者調查同埋報道，通常經通訊社傳播。
新聞630

新聞630（日文：ニュース630）係NHK名古屋放送局於1982年4月5號至1988年4月1號播出嘅地區新聞節目。當時，向東海地區各縣提供當地新聞，NHK岐阜630同NHK津630喺岐阜同三重地區播出。
新翠邨

新翠邨（英文：Sun Chui Estate）係香港一個公共屋邨，位於新界沙田區大圍，1983年正式入伙，鄰近隆亨邨、景田苑、田心村、港鐵大圍站同沙田車公廟。
新聖徒

新聖徒（英文：The New Saints F.C.）係威爾斯奧斯沃斯特里一間職業足球球會，依家踢緊威爾斯超級足球聯賽。
新聞30分

（簡化字：新闻30分）係中國中央電視台綜合頻道同新聞頻道每日午間播出嘅新聞節目。佢前身係《午間新聞》。節目由長嘯、崔志剛、賀紅梅、李文靜等擔任主播，郭志堅、胥午梅、彭坤、康輝、李梓萌、海霞、顧國寧等人都會代班主播佢節目。郎永淳、寶曉峰、柴璐、耿薩、羅京、李瑞英、李修平、梁艶、納森烏日塔、孫岩、王寧、肖艶、顏倩、楊晨、楊柳、張宏民、章偉秋、朱廣權曾經係節目嘅主持人。節目以要聞、話題類新聞、文化類新聞為主，午間天氣預報為輔。節目嚮1995年4月3號起每日12:00喺中國中央電視台綜合頻道播。

節目改版
2009年7月31號，《新聞30分》再次改版，畫面風格同之前改版嘅《朝聞天下》欄目保持一致。 2013年1月14號，佢節目新增咗主播互動交流以及大螢幕嘅配合。
新義安

新義安，俗稱「老新」，係香港三合會組織，由向前喺1919年成立。1980年代，社團會員人數達到20萬；1990年代開始，唔少成員去咗中國大陸發展。而家仲係香港其中一個最大嘅黑幫，成員估計大約有25,000人。除咗香港之外，新義安亦都活躍喺英國、新西蘭、東南亞等，同埋中國廣東省。

背景
「義安」係潮汕嘅古稱，潮州府古代有段時間叫做義安郡，聽講早喺1866年（清朝同治五年）廣東嘅潮州人成立「萬安社」，原本係互助性質嘅同鄉會組織。1919年，社團內部分裂，部分成員自組「義安社」；到咗1921年，義安成員以「義安工商總會」嘅名義向香港華民政務司署註冊，之後向前逐漸成為領袖。

發展
1947年因為呢個會涉及三合會活動而被取消咗社團註冊，擁有中國國民黨軍銜嘅龍頭大佬向前，將組織改名做新安公司同分支「永安公司」，俗稱叫「新義安」。
1953年，新義安龍頭向前畀港英政府遞解出境到台灣。由佢個仔向華炎執掌新義安。
1956年警方大舉掃蕩幫會，新義安出現咗敬義、義群、大好彩等分支，之後經新向氏龍頭大手改革，確立幫會領袖世襲制，由向氏代代相傳。發展到1980年代，組織結構相當完善，設有「五虎」、「十傑」，又喺各主要地區設有坐館。
1980年4月1號，香港《華僑日報》披露：1980年3月29號開始，警方大舉掃蕩新義安，有50幾個坐館、紅棍、白紙扇等成員被捕，成為1956年以嚟最大嘅一次「反黑」行動，又繳獲一批現代化武器同黑幫文件。1994年1月8號，香港警方再次發動龐大嘅「掃黑」行動，拘捕新義安14個高層，警方一度估計新義安已發展到8至10萬會員，同和勝和仲有十四K號稱全港三大黑幫組織。

業務
新義安組織鮮明，以向氏家族馬首是瞻，奉向氏為「龍頭」，社團以潮汕人為核心，深圳力量以陳氏為核心，已經企業化。喺香港設有「五虎」、「十傑」，又喺各地區設一個話事坐館。當中以袁貴安（尖東白虎）最舉足輕重。新義安喺香港嘅活動區域囊括香港島、九龍、新界同離島，犯罪手法有勒索、收保護費、販賣毒品、高利貸、開設色情場所、非法賭場、走私等。同時又經營企業，例如電影製作公司、金融投資公司同酒樓等。所有成員都有編碼。向前家族主導香港嘅電影業，出身江湖家族嘅向氏可謂喺娛樂圈、電影界舉足輕重，向前家族成員亦有唔少喺商界立足。

成員裸體拍片招供
2021年7月25號，自稱係九龍城新義安馬仔，綽號「阿鬼」嘅王鍵泓，同另一個同黨合謀打劫長沙灣一個地下賭檔，結果畀對方識穿，「阿鬼」被逼剝光豬攞住自己嘅身份證拍片招供。段片之後畀人擺咗上網廣泛流傳，引起社會哄動，亦都引起警方嘅注意。之後警方主動調查，又搵到當事人「阿鬼」，不過佢冇供認計劃打劫賭檔同被逼裸體拍片嘅事，只係承認去過非法賭檔賭錢，畀警方以非法賭博罪名拘捕。另外，警方又拉咗屬於另一黑幫組織「水房」嘅非法賭檔負責人「肥發」。
林汝為

林汝為（1932年5月—2021年6月12號），用過名崔汝為，女，山東即墨人，係中國影視劇編劇、導演、填詞人，北京電視藝術中心一級導演。
林泳施

林泳施，香港親中派教育界人士，自2019年任職瑪利灣學校校長。

早年經歷
佢喺1997年開始由文憑教師做起，教過中學英文科，中途曾任教育局助理督學兩年，之後重返前綫，做到高級學位教師，去到2019年擔任瑪利灣學校校長。

政治立場
佢係香港親中派人士，喺北京未經諮詢或香港人同意，大幅度削減立法會直選議席之後嘅2021年香港立法會選舉，佢有參選教育界但落選。
林泓泰

林泓泰，台灣時代力量政治人物，2022年曾經代表時代力量參與臺北市第六選舉區議員選舉，但未能當選。
林波波河

林波波河（英文：Limpopo River）係非洲南部一條河，流經南非、波茨華拿、津巴布韋同莫三鼻給，長1,750公里。
會展西站

會展西站（粵拼：wui6 zin2 sai1 zaam6；英文：Canton Fair Complex West Station）係海珠有軌電車嘅車站，喺閱江中路嘅會展公園東北邊，廣州國際會展中心嘅西北邊江邊附近。呢個站喺2014年12月31號朝早9點正式開通。

車站嘅結構
南邊嘅月台
呢個站係地面嘅側式月台車站。售票機喺月台兩邊嘅中間嗰度。
會德豐地產

會德豐地產有限公司（A股港交所前編號：0049，B股港交所前編號：0153）屬會德豐（港交所：00020）集團成員，係一間香港嘅地產公司。主要業務係負責會德豐同埋九龍倉集團旗下物業嘅地產發展、銷售、市場推廣同埋資產管理。
公司喺香港註冊，主席係吳光正先生，辦公室總部喺會德豐大廈23樓。2004年資產淨值係125.434億港元；純利係10.537億港元。
2010年4月，會德豐宣佈以每股13緡私有化會德豐地產。6月，私有化方案通過咗，會德豐地產喺7月22號由香港交易所除牌。
喺私有化之後，會德豐地產成為九倉系主力發展地產業務嘅旗艦，積極投地、收購（以前地產業務多數由九倉牽頭），喺啟德、將軍澳南、日出康城等地方有好多發展項目。
會寧縣

會寧縣（粵拼：wui6 ning4 jyun6）係喺中國甘肅白銀嘅一個縣。喺2020年嗰陣，約莫40萬人響度住緊。
會展東站

會展東站（粵拼：wui6 zin2 dung1 zaam6；英文：Canton Fair Complex East Station）係海珠有軌電車嘅車站，喺閱江中路嘅廣州國際會展中心嘅東北邊江邊附近，隔籬冇幾遠就係會展中心碼頭。呢個站喺2014年12月31號朝早9點正式開通。

車站嘅結構
呢個站係地面嘅側式月台車站。售票機喺月台兩邊嘅中間嗰度。
會展中心碼頭

會展中心碼頭（簡化字：会展中心码头；英文：International Exhibition Center Wharf）係廣州一個客運碼頭，喺海珠區閱江中路嘅琶洲展館北邊嗰度。呢個碼頭隔籬有個有軌電車站，不過佢除咗交易會期間之外，平時都唔開畀出面啲人坐船去第度。

開放時間
因為呢個碼頭唔係成日開放嘅，所以呢度寫嘅係呢個碼頭開放嘅日期同時間：
註：上面寫嘅係每年呢個日期同時間開放嘅。
會展中站

會展中站（粵拼：wui6 zin2 zung1 zaam6；英文：Canton Fair Complex Middle Station）；規劃時期嗌過會展中心站（wui6 zin2 zung1 sam1 zaam6）；佢係海珠有軌電車嘅車站，喺閱江中路嘅廣州國際會展中心嘅正北邊江邊附近。呢個站喺2014年12月31號朝早9點正式開通。

車站嘅結構
會展中站嘅售票機
呢個站係地面嘅側式月台車站。售票機喺月台兩邊嘅中間嗰度。
柱谷幸一

柱谷幸一（粵拼：cyu5 guk1 hang6 jat1；日文：柱谷 幸一(Hashiratani Kōichi)；1961年3月1號—）係個日本足球員。

日本國家隊
柱谷幸一喺1981年到1986年間爲日本隊出場29次，入咗3波。
柱侯醬

柱侯醬係起源自廣東佛山嘅醬，用黃豆、蒜頭、薑、陳皮、食鹽、食糖、芝麻同生抽整。主要用響肉食，例如炆牛腩。
柱體

柱體係幾何學入面一種常見嘅三維多面體。柱體分為頂底同側邊嘅部份，頂底要平行。狹義嚟講，頂底兩邊圖形完全一樣、側邊係長方形或者曲面，先至係柱體，包括下面種類：
廣義嚟講，柱體有時會包埋頂底兩邊圖形嘥士唔同，好似不規則棱柱同不規則圓柱。
柳下大樹

柳下大樹（1995年8月9號—）係日本足球員，司職後衞，效力富山勝利。
柱谷哲二

柱谷哲二（1964年7月15號—）係日本足球員，司職後衞，曾經喺1988～1995年間爲日本足球代表隊出場72次，入咗6球。
提防小手

《提防小手》（英文：Carry On Pickpocket）係一部由洪金寶執導嘅動作片，由洪金寶、陳勳奇、劉克宣、彭秀霞、葉德嫻同吳耀漢領銜主演。
本片於1982年3月31號喺香港公映，票房收入超過一千一百八十萬港紙。而洪金寶更憑呢套戲榮獲1983年香港電影金像獎嘅最佳男主角。
提舍利烏斯

提舍利烏斯（瑞典文：Arne Wilhelm Kaurin Tiselius，1902年8月10號—1971年10月29號）係瑞典嘅化學家，喺1948年攞到諾貝爾化學獎，1971年喺烏普薩拉過身。
插值

插值（英文：interpolation）係指攞住一個統計模型，預計喺數值上同建構個模型嘅數據相似嘅個案。

概論
睇埋：廣義化
想像個研究者分析出一個統計模型，又證實咗個模型適合度同功效有返咁上下高。噉佢就可以攞個模型做將來預測。
將來預測可以分做兩大類－插值同外推（extrapolation）：通常個樣本啲數據都唔能夠代表嗮  同  嘅所有可能數值，例如係對體重同食量之間嘅關係嘅研究噉，個樣本好可能會缺少一啲體重超過 500 磅嘅人，而因為個統計模型係靠住一個缺少呢啲極端數值嘅樣本估計出嚟嘅，所以「呢個迴歸模型仲能唔能夠為呢啲具有極端數值嘅個體做準確嘅預測」係一個問題。插值係指做預測嗰陣個 IV 同 DV 嘅值喺樣本範圍之內，而外推顧名思義係指所預測嘅 IV 同 DV 數值遠遠喺樣本範圍之外。